Φραγκίσκος Σκούφος

Ο Φραγκίσκος Σκούφος (1644-1697) ήταν Έλληνας λόγιος από την Κρήτη.

Βιογραφικό
Γεννήθηκε στην Κυδωνία της Κρήτης αλλά μετά την κατάκτηση του νησιού από του Οθωμανούς κατέφυγε με την οικογένεια του στη Ζάκυνθο. Σε ηλικία 13 ετών, πήγε στη Ρώμη όπου σπούδασε, στο ελληνικό γυμνάσιο της πόλης, θεολογία και φιλοσοφία και αφού αποφοίτησε προσελήφθη δάσκαλος στη Φλαγγίνειο Σχολή της Βενετίας (1669). Ήρθε όμως σε αντιπαράθεση με τον μητροπολίτη Φιλαδελφείας Μελέτιο Χορτάκη και αναγκάστηκε να επιστρέψει στη Ρώμη. Το 1675 ασπάστηκε το Ρωμαιοκαθολικισμό και τρία χρόνια αργότερα διορίστηκε γενικός τοποτηρητής του ρωμαιοκαθολικού επισκόπου στην Κέρκυρα. 

Συνέγραψε:
Τέχνη Ρητορικής (Βενετία 1681)
Επιστολάριο
και αρκετά επιγράμματα.

Στα έργα αυτά, τα οποία είναι γραμμένα απλά προκειμένου να γίνονται κατανοητά και από ανθρώπους που δε διέθεταν ιδιαίτερη μόρφωση (από απλούστερους ανθρώπους όπως χαρακτηριστικά αναφέρει στην Τέχνη της Ρητορικής) φαίνεται η αρχαιομάθεια του Κρητικού λογίου. Επιπλέον ο Σκούφος προσπάθησε  να στρέψει τα χριστιανικά κράτη κατά των Οθωμανών.

Παραπομπές

Πηγές
 
 Εγκυκλοπαίδεια Πάπυρος Λαρούς Μπριτάννικα, τ.47
Γιάνης Κορδάτος, Ιστορία της Νεοελληνικής λογοτεχνίας. Από το 1453 ως το 1961, τόμος πρώτος,εκδ.Επικαιρότητα, Αθήνα, 1983

Έλληνες λόγιοι του 17ου αιώνα